Na temelju članka 48. stavak 2. Zakona o lokalnoj i područnoj (regionalnoj) samoupravi („Narodne novine“ br, 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19) i članka 21. Odluke o načinu, uvjetima i postupku raspolaganja imovinom u vlasništvu Općine Vladislavci („Službeni glasnik“ Općine Vladislavci br. 4/16 i 4/20) Općinski načelnik Općine Vladislavci, dana 8. rujna 2025. godine, raspisuje

**JAVNI NATJEČAJ**

**za zakup zemljišta u vlasništvu Općine Vladislavci**

1. **Predmet javnog natječaja** je zakup zemljišta u vlasništvu Općine Vladislavci koje se nalazi unutar granica građevinskog područja naselja Vladislavci i Dopsin, po uporabnom svojstvu poljoprivredno zemljište, a označeno je kao:

|  |  |  |  |  |  |  |
| --- | --- | --- | --- | --- | --- | --- |
| R.  br. | Oznaka k.č.br. | K. O. | KULTURA | POVRŠINA  (u ha) | POČETNA CIJENA  (EUR po ha  godišnje) | POČETNA  ZAKUPNINA  ( u EUR  godišnje) |
|  | 467 - dio | Vladislavci | Oranica - dio | 0,4800 | 152,78 | 73,33 |
|  | 698 | Vladislavci | Oranica kod groblja | 1,8142 | 152,78 | 277,17 |
|  | 154 | Dopsin | Oranica u selu | 0,1205 | 152,78 | 18,41 |
|  |  | **UKUPNO** |  | 2,4147 |  | 368,91 |

Početna cijena zemljišta utvrđena je člankom 6. Uredbe o načinu izračuna početne zakupnine poljoprivrednog zemljišta u vlasništvu Republike Hrvatske te naknade za korištenje voda radi obavljanja djelatnosti akvakulture („Narodne novine“ br. 89/18) i Pravilnikom o načinu usklađenja i revalorizacije zakupnine odnosno naknade za korištenje poljoprivrednog zemljišta u vlasništvu Republike Hrvatske („Narodne novine 48/23).

Zakupnina se za prvu godinu zakupa plaća u roku od 8 (osam) dana od dana uvođenja u posjed zakupljenog zemljišta, a za ostale godine zakupa do 30. lipnja tekuće godine.

1. **Predmetno zemljište se daje u zakup** do privođenja zemljišta namjeni utvrđenoj prostornim planom uređenja, a najdulje na 5 godina.
2. **Ponuda za zakup mora sadržavati:**

* za fizičke osobe: osobne podatke (ime i prezime, adresa i OIB)
* za pravne osobe: naziv, adresu, matični broj, dokaz o registraciji, OIB
* iznos ponuđene cijene zakupa za poljoprivredno zemljište za koje se natječe
* potvrdu porezne uprave da ponuditelj nema duga za javna davanja o kojima službenu evidenciju vodi porezna uprava, potvrda ne smije biti starija od 30 dana od dana objave javnog natječaja,
* potvrdu Općine Vladislavci da nema duga

Nepravovremene i nepotpune ponude neće se razmatrati.

1. **Prvenstveno pravo na javnom natječaju za zakup imaju fizičke i pravne osobe** koje su sudjelovale na natječaju slijedećim redoslijedom:

- dosadašnji zakupnik koji je ispunio sve obveze iz ranijeg ugovora uz uvjet da prihvati najvišu postignutu cijenu na natječaju,

- fizička i pravna osoba koja ima prebivalište ili sjedište na području Općine Vladislavci, uz uvjet da prihvati najvišu postignutu cijenu na natječaju,

Ako na natječaju sudjeluje više fizičkih ili pravnih osoba koje imaju prebivalište ili sjedište na području Općine Vladislavci prednost ima fizička ili pravna osoba s višom ponuđenom cijenom na natječaju, uz uvjet da prihvati najvišu postignutu cijenu na natječaju.

1. P**isane ponude dostavljaju se u zatvorenim omotnicama** na adresu: Općina Vladislavci, Kralja Tomislava 141, 31404 Vladislavci s naznakom:

„ZAKUP POLJOPRIVREDNOG ZEMLJIŠTA unutar građevinskog područja, NE OTVARAJ“

Rok za podnošenje prijava je 8 dana od dana objave javnog natječaja na web stranici i oglasnoj ploči Općine Vladislavci, **odnosno do 16. rujna 2025. godine do 12,00 sati**, bez obzira na način dostave.

Javno otvaranje ponuda biti će **16. rujna 2025. godine s početkom u 12,00 sati**, u vijećnici Općine Vladislavci, Kralja Tomislava 141, Vladislavci.

1. **Općinski načelnik donijet će odluku** o najpovoljnijem ponuditelju u roku od 30 (trideset) dana od isteka roka za dostavu ponuda

Odluka o izboru najpovoljnijih ponuditelja biti će objavljena na web stranici Općine Vladislavci i na oglasnoj ploči Općine Vladislavci.

Općina Vladislavci zadržava pravo da ne prihvati niti jednu ponudu, o čemu nije dužna dati nikakvo obrazloženje.

1. **Sve informacije vezane uz natječaj mogu se dobiti** u Općini Vladislavci na broj telefona: 031/391-250 ili na e-mail: [vladislavci.tajnik@gmail.com](mailto:vladislavci.tajnik@gmail.com)

KLASA: 320-01/25-04/02

URBROJ: 2158-41-02-25-2

Vladislavci, 08.09.2025.

**Općinski načelnik**

Marjan Tomas, v.r.